
A V I Z 

asupra 
propunerii legislative pentru instituirea zilei de 26 martie drept Ziua Literaturii Române 
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre avizare, cu propunerea legislativă pentru instituirea zilei de 26 martie drept Ziua Literaturii Române, trimisă cu adresa nr. Plx. 703 din 19 octombrie 2015, înregistrată în cadrul Comisiei juridice, de disciplină şi imunităţi, sub nr.4c-11/1298/2015 din 21.10.2015.
Camera Deputaţilor este Cameră decizională, conform dispoziţiilor art. 75 alin. (1) şi (3) din Constituţia României, republicată, şi ale art. 92 alin. (9) din Regulamentul Camerei Deputaţilor, republicat.

Senatul a respins propunerea legislativă în şedinţa din data de 13 octombrie 2015. 
Propunerea legislativă reglementează declararea zilei de 26 martie drept Ziua Literaturii Române. Potrivit Expunerii de motive, această dată a fost aleasă pentru a reaminti că, în 26 martie 1863, la Iaşi, lua fiinţă societatea „Junimea". Anual, cu prilejul sărbătoririi Zilei Literaturii Române, ar urma să fie organizate manifestări culturale dedicate acestui eveniment.

Consiliul Legislativ a avizat favorabil propunerea legislativă, cu observaţii şi propuneri, prin avizul cu nr.514/21.05.2015. 
În şedinţa din data de 3 noiembrie 2015, potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul  Consiliului Legislativ. 
În urma dezbaterilor, Comisia juridică, de disciplină şi imunităţi a hotărât, în unanimitate, să acorde aviz favorabil propunerii legislative. 
Prin obiectul său de reglementare, propunerea face parte din categoria legilor ordinare.
           PREŞEDINTE,                               
                                                      SECRETAR,

      Bogdan Liviu CIUCĂ

    
                                           Sorin Constantin STRAGEA
Consilier parlamentar,
 Alina GRIGORESCU

